Friends

Friends (angirũnguéra) ha'e peteĩ tekoha'ãngandy ta'angambyrýgui Tetãvorekuéra Joaju pegua ojapo Marta Kauffman ha David Crane. Ohasaraẽ ta'angambyrýre ára 22 jasyporundy ary 1994-pe, ta'angambyry mbohasáva NBC rupi ha opa ára 6 jasypo ary 2004-pe. 

Ko tekoha'ãngandy omombe'u angirũ aty hekove —Rachel Green, Ross Geller, Chandler Bing, Joey Tribbiani, Monica Geller ha Phoebe Buffay— oiko tavapy Manhattan, táva Nueva York-pe. Ojehúvo chupekuéra tembiasa porã ha vai, ombopukáva, omombe'úvo tembiasa ãgaguáva.

Oguereko 10 pehẽnguenguéra ha 236 ñembyaty hi'aréva 22 aravo'i. Tekoha'ãngandy Friends opa rire ojejapo Joey, peteĩ tekoha'ãngandy omombe'u ava tee Joey hembiasakue táva Los Ángeles-pe.

 Ava tee 
 Rachel Green (Jennifer Aniston): Héra guasu ha'e Rachel Karen Green. Mónica Geller ojokakuaa irũ. Dr. Leonard Green rajy ha Sandra Green memby.

 Monica Geller (Courteney Cox): Héra guasu ha'e Monica E. Geller. Ross Geller reindy ha oiko ijarýi hogakue. Mitãkuñare ikyra hákatu ipiruve okakuaávo. Ha'e tembi'uapohára, ha omba'apo heta karurendápe. 

 Phoebe Buffay, (Lisa Kudrow): Ha'e ndojesape'aimíva, ohasa hasy ikaria'y mboyve, isy (Lilly) ojejuka Phoebe ha ikypy'y hérava Ursula imitã aja. Upe rire, ituva omokañy hese ha ituvanga oho ka'irãime. Ha upéi ohechakuaa isy ete oikove ra'e ha Phoebe oho oñemoirũsévo hese. Phoebe ndo'úi so'o ha ohayhuete mymbakuéra. 

 Joey Tribbiani (Matt LeBlanc): Ou ñemoñare Itália-Amérika pegua, oguereko 8 joyke'y. Naiñarandúi, omba'apo ñoha'ãngahára ramo, oñeha'ãmbávo ojapo ta'angamýi, tekoha'ãnga ha ambue tekochauka. Ha'e kuñaséro ha ichika'i hetáva. 

 Chandler Bing (Matthew Perry): Héra guasu ha'e Chandler Muriel Bing. Ross ikoty irũ mbo'ehaorusu jave ha ha'e Mónica ména. Ha'e horyite ha akóinte oporombopukase.

 Ross Geller (David Schwimmer): Héra guasu ha'e Ross Eustace Geller. Monica Geller ryke'y. Oñepyrũ mba'apo peteĩ muséope ha upéi oho mba'apo Mbo'ehaorusu Nueva York-pe, mbo'ehára ramo. Iñaranduite. Omenda mbohapy jey.

Mandu'apy

Ñemohenda:Tekoha'ãngaty ta'angambyrygui Tetãvore Joapykuéra pegua
Ñemohenda:NBC Hekoha'ãngandy